Diari Oficial de la Generalitat Valenciana


Sumari del DOGV 9963, del 23-10-2024 (2024/10369)

DECRET 158/2024, de 22 d'octubre, del Consell, pel qual es disposen el cessament per renúncia de José Miguel Monteagudo Hernández com a director general de l'Agència Valenciana de Seguretat Ferroviària i el nomenament de Sergio González Moreno com a nou director general de l'Agència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10561

CVE
:   RORZ-W-8151-79672

Data del document
:   22-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Decret

Descriptors 

:   * Agència Valenciana de Seguretat Ferroviària
    * càrrec públic

La disposició addicional sèptima de la Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, en relació amb l'article 2 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, establix que el personal directiu del sector públic instrumental de la Generalitat tindrà la consideració de càrrec públic i serà nomenat per un decret del Consell, a proposta de la persona titular de la conselleria d'adscripció de l'ens.

L'article 16.1 de la Llei 7/2018, de 26 de març, de la Generalitat, de seguretat ferroviària, establix que la persona titular de la Direcció General de l'Agència Valenciana de Seguretat Ferroviària (AVSF) serà nomenada i separada per un decret del Consell, per un període de cinc anys, amb possibilitat de reelecció per un altre període d'igual duració, a proposta de la Presidència de l'Agència, oït el Consell Rector.

Mitjançant el Decret 162/2020, de 23 d'octubre, del Consell, es va disposar el nomenament de José Miguel Monteagudo Hernández com a director general de l’Agència Valenciana de Seguretat Ferroviària. Amb data 16 de juliol de 2024, el director general de l’Agència Valenciana de Seguretat Ferroviària va presentar un escrit dirigit al president d'esta agència, en el qual va manifestar la decisió de renunciar a este càrrec, sense perjuí de continuar exercint les seues funcions fins a la publicació del decret pel qual s'acorde el seu cessament per renúncia.

El president de l’Agència Valenciana de Seguretat Ferroviària ha acceptat esta renúncia i ha proposat el seu cessament, oït el Consell Rector d'esta agència, conforme amb l'article 16.1 de la Llei 7/2018.

El president de l’Agència Valenciana de Seguretat Ferroviària ha emés una proposta de nomenament de Sergio González Moreno com a director general de l’Agència Valenciana de Seguretat Ferroviària, oït i conforme el Consell Rector de l’AVSF, en la reunió de 3 d'octubre de 2024.

Consta, així mateix, l'informe de la persona titular de la subsecretaria de la mencionada conselleria, d'acord amb el que disposa l'article 69.2.d) de la Llei 5/1983, de 30 de desembre, del Consell.

Per tant, d'acord amb el que s'establix en la disposició addicional sèptima de la Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, i en l'article 16.1 de la Llei 7/2018, de 23 de març, de la Generalitat, de seguretat ferroviària, a proposta del conseller de Medi Ambient, Infraestructures i Territori, el Consell, prèvia deliberació, en la reunió de 22 d'octubre de 2024,

DECRETE

*Primer*

El cessament de José Miguel Monteagudo Hernández com a director general de l’Agència Valenciana de Seguretat Ferroviària, càrrec per al qual va ser nomenat mitjançant el Decret 162/2020, de 23 d'octubre, del Consell, agraint-li els servicis prestats.

*Segon*

El nomenament de Sergio González Moreno com a director general de l’Agència Valenciana de Seguretat Ferroviària.

*Tercer*

Este decret tindrà efectes, quant al cessament, el dia 31 d’octubre de 2024, i quant al nomenament, el dia 1 de novembre de 2024.

  

València, 22 d'octubre de 2024

Carlos Mazón Guixot

President de la Generalitat

Vicente Martínez Mus

Conseller de Medi Ambient, Infraestructures i Territori